Gerîlayê PKKyî Demhat Derwêş herêma Çiyareşî ya Zapî de hêrişê bombayanê kazanî yê kîmyewîyî de şehîd bibi. Seba 8 ganan 8 kazanî.
Şehîd Demhat Derwêşî şehadetê xo ra verî ma rê qisey kerdbi û vera hêrişanê îşxalî qerardarîya xo ya têkoşînî ardbî ziwan.
Gerîla Demhat Derwêşî vatbi: ''Hemleya Bazanê Zagrosî zaf çîyî musnayî mi. Serra 2022yî do biba serrêka girînge. Dewleta tirke 2015 de Planê Çokdayîşî vistbi dewre û waştbi ke têgêrayîşê ma biqedîna. La partîya ma şoriş de israr kerd, xeta xoverdayîş û serfîrazîye eşkera kerde.
Ma zanenê ke 2022 de dişmen do hêrişê waranê ma bikero. Ma do hêrişanê dişmenî reyna bişiknê. Ez sey gerîlayêkî bi kêfweşî canê xo seba şarê xo feda kena. Bê nakokî...Ma do sozê xo tepişê. Ma do heta peynî sozê xo yê seba şarê xo û Rayberîye bîyarê ca. Ma do dişmenî nê koyan de bin bivisnê.''
